AQShning Kaliforniya shtatidagi trassada o‘rmon yong‘ini tufayli o‘nlab avtomobillar yonib ketdi

AQShning Kaliforniya shtatida o’rmon yong‘ini shossega o‘tib ketgach, yigirmadan ortiq avtomobil yonib ketdi, deb xabar bermoqda Reuters.

Voqea Los-Anjelesni Las-Vegasga bog‘lovchi 15-trassada sodir bo‘lgan. Odamlar zudlik bilan mashinalardan tushib ketishga majbur bo‘lgan. Haydovchilardan birining so‘zlariga ko‘ra, issiqlik tufayli shinalar yorilib ketgach, portlash ovozlari eshitilgan.
Yong‘inni o‘chirishga aviatsiya ham jalb etilgan. Vertolyotdan olingan lavhalarda odamlar yong‘in o‘rab olgan avtomobillardan yuzlarini yopgan holda tushib qochgani ko‘rinib turadi.